జక్కంపూడి రాజా

జక్కంపూడి రాజా ఇంద్రవందిత్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో రాజానగరం నియోజకవర్గం నుండి ఎమ్మెల్యేగా గెలిచాడు.

జననం, విద్యాభాస్యం 
జక్కంపూడి రాజా 1989లో ఆంధ్రప్రదేశ్ రాష్ట్రం,  తూర్పు గోదావరి జిల్లా, రాజానగరంలో జక్కంపూడి రామ్మోహనరావు, జక్కంపూడి విజయలక్ష్మి దంపతులకు జన్మించాడు. ఆయన తండ్రి జక్కంపూడి రామ్మోహనరావు ఉమ్మడి ఆంధ్రప్రదేశ్ రాష్ట్రంలో రోడ్లు, రవాణా శాఖ మరియు ఎక్సైజ్ శాఖ మంత్రిగా పని చేశాడు. జక్కంపూడి రాజా గీతం యూనివర్సిటీ దూర విద్య ద్వారా ఎంబీఏ పూర్తి చేశాడు.

రాజకీయ జీవితం
జక్కంపూడి రాజా తన తండ్రి అడుగుజాడల్లో రాజకీయాల్లోకి వచ్చి వైఎస్సార్ కాంగ్రెస్ పార్టీలో చేరి రాష్ట్ర వైఎస్సార్సీపీ యువజన విభాగం అధ్యక్షుడిగా పని చేశాడు. ఆయన 2019లో జరిగిన అసెంబ్లీ ఎన్నికల్లో రాజానగరం నియోజకవర్గం నుండి  వైఎస్సార్సీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం అభ్యర్థి పెందుర్తి వెంకటేష్ పై 31772 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. జక్కంపూడి రాజా ఆంధ్రప్రదేశ్ కాపు కార్పొరేషన్‌ చైర్మన్‌గా 29 జులై 2019న నియమితుడయ్యాడు.

మూలాలు

1989 జననాలు
తూర్పు గోదావరి జిల్లా రాజకీయ నాయకులు
తూర్పు గోదావరి జిల్లా నుండి ఎన్నికైన శాసన సభ్యులు
వై.యస్.ఆర్. కాంగ్రెస్ పార్టీ రాజకీయ నాయకులు